මේ යටතේ ලක් ස. තො. ස. වෙ‍ළඳ සල් 300ක් පමණ පාරිභෝගිකයන් වෙනුවෙන් සහන මිලට භාණ්ඩ මිලදී ගැනීමටත් විවෘත කර තිබේ.සහල්, පිටි, සීනි, කරවල, හාල් මැස්සන්, පරිප්පු, මුං ඇට, වියළි මිරිස්, අල, ටින්මාලු, ආදිය පමණක් නොව කුකුල් මස්, බිත්තර ආදියද හිඟයකින් තොරව මෙම ස. තො. ස වෙළඳ සල්වලින් ලබාගත හැකි වෙයි.ඇතැම් වෙළඳුන් උත්සව සමයේදී අත්‍යාවශ්‍ය භාණ්ඩවල මිල වැඩි කිරීමේ අරමුණින් කෘතීමව හිඟයක් ඇති කිරීමට භාණ්ඩ සැඟවීමට ඉඩ ඇති බැවින් කිසිම ආකාරයකින් එවැනි තත්ත්වයක් ඇති කිරීමට ඉඩ නොතබන බව අමාත්‍ය ජොන්ස්ටන් ප්‍රනාන්දු මහතා කීය.මේ වනවිට වෙළඳපලේ පෞද්ගලික තොග වෙළෙඳ මධ්‍යස්ථානවල පවා හිඟයකින් තොරව භාණ්ඩ මිලදී ගැනීමට භාණ්ඩ තිබෙන බව අමාත්‍යංශය පවසයි.අනවශ්‍ය ලෙස මිල වැඩි කිරීම, කල්ඉකුත්වූ නරක්වූ ආහාර ද්‍රව්‍ය අලෙවිය, ආහාර වර්ග අපිරිසිදුව අලෙවි කිරීම ඇතුලු වෙළෙඳුන් පාරිභෝගිකයා ගසා කන කිසිදු ආකාරයේ කූඨ වෙළඳාමක් සිදු කිරීමට ඉඩ නොතබන බවද අමාත්‍යවරයා පවසයි..